મકાનને ઠંડુ અથવા વાતાનૂકુલિત બનાવવા માટે ખર્ચાળ પદ્ધતિઓ આવી રહી છે તેની સામે ભારતીય ઢબના મકાનોની રચનાનો વિચાર કરીએ તો તે આપણા વાતાવરણને ધ્યાનમાં લઈને બનાવાઈ હોય તે દેખાઈ આવે છે. માટી અથવા ઈંટની દીવાલોમાં ચૂનાનું ચણતર અને પ્લાસ્ટર અને તે પણ જે તે દિશા તરફ આવતા સૂર્યના પ્રકાશ અને તેના કિરણોની તીવ્રતાના આધારે નક્કી કરાયેલ દીવાલની ઊંચાઈ, જાડાઈ અને બારીબારણાંના માપ, પ્રમાણ અને સંખ્યા પ્રમાણે નિર્ધારિત થયેલા મકાનમાં બનાવવામાં આવે ત્યારે તેની સાચી અસર દેખાય છે.